Új eredetiségvizsgálat: tiltakoznak az autósok
A Magyar Autóklub is tiltakozik a 2010. január elseje óta hatályos új eredetiségvizsgálati szabályozás ellen, és két minisztériumnál is kezdeményezte az új rendszer megváltoztatását - közölte az autóklub szerdán.
A Magyar Autóklub álláspontja szerint a rendelkezés aránytalanul nagy, és a vizsgálat mértékével sem arányban álló terhet ró azokra a gépjármû és pótkocsi tulajdonosokra, akik 2006. január 1-jét megelõzõen, Magyarországon márkakereskedéstõl, újként vásárolták a gépjármûvet, és azóta is õk a jármû elsõ tulajdonosai. Ezek a gépjármûvek rendelkeznek a jogszabályoknak megfelelõen kiállított törzskönyvvel, és a tulajdonos tekintetében sem történt változás, így a nyilvántartás hiányosságainak a költsége nem hárítható az autótulajdonosokra - hangsúlyozza a szervezet.
A 2010 elején életbe lépett jogszabály-módosítás lényege, hogy egyenértékû és egymásnak megfeleltethetõ lett a különbözõ vizsgálóállomásokon végzett eredetiségvizsgálatok eredménye, miután a vizsgálóállomásoknak egységes feltételeket kell alkalmazniuk az eddig alkalmazott ötféle vizsgálati technológia helyett.
Az autóklub felhívja a figyelmet arra is, hogy az eredetiségvizsgálat díjait szabályozó rendeletet nem igazították az új szabályozáshoz, így a rendelet a – díjtétel szempontjából – nem tesz különbséget aszerint, hogy az eredetiségvizsgálat kérelemre történik, vagy arra hivatalból lefolytatott eljárás keretében kerül sor, és azt sem veszi figyelembe, hogy eltérõ a vizsgálat mûszaki tartalma.
Az elmúlt hetekben számtalan panasz érkezett a helyzet miatt az autóklubhoz, és mindennaposak a viták a vizsgálóállomásokon is. A Magyar Autóklub ezért a Közlekedési, Hírközlési és Energiaügyi Minisztériumhoz (KHEM) fordult, hogy a tárca soron kívül vizsgálja felül és módosítsa a jogszabályt.
Az Igazságügyi és Rendészeti Minisztériumtól (IRM) a szervezet azt kéri: vizsgálja felül a hatósági díjakat szabályozó rendeletet.
Az új szabályozás ellen még annak hatályba lépése elõtt a gépjármû eredetiségvizsgálattal foglalkozó szervezetek is tiltakoztak, amelyek hétfõn bejelentették: demonstrációt terveznek péntekre, mert álláspontjuk szerint a kormány jogszerûtlenül bontotta fel 2011. január végéig szóló szerzõdésüket.
Balla Béla, az öt magyarországi eredetiségvizsgáló cég egyikének, az IHG Zrt.-nek vezetõje az MTI-nek hétfõn elmondta: budapesti Felvonulási tértõl a Miniszterelnöki Hivatalhoz tartó tiltakozómenetükkel az ágazat mintegy háromezer munkahelyének megmentését, valamint a gépjármû-tulajdonosok költségeinek csökkentését is el szeretnék érni.